Държавен вестник, бр. 8, 2016 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  8
8. Наименованието, седалището, терито-
риалния обхват и функциите на територи-
алните звена.
9. Административните структури на под-
чинение на административния орган.
10. Ежегодните цели за дейността на 
съответната административна структура и 
годишните доклади за дейността є.
11. Предоставяните административни 
услуги, включително:
а) наименованието на административната 
услуга и уникалния идентификатор съгласно 
Регистъра на услугите;
б) правното основание за предоставянето 
на административната услуга/издаването на 
индивидуалния административен акт;
в) органа, който предоставя админи-
стративната услуга/издава индивидуалния 
административен акт; в случаите на възла-
гане – служителите, които издават индиви-
дуалния административен акт; 
г) звеното за административно обслужва-
не, приемащо документите и предоставящо 
информация за хода на преписката, адреса, 
адреса на електронната поща, телефони за 
връзка, работното време;
д) процедурата по предоставяне на адми-
нистративната услуга/издаване на индивиду-
алния административен акт, изискванията и 
необходимите документи; в случай че доку-
мент се издава от административен орган, 
се посочва и органът;
е) образците на формуляри, които се 
попълват за предоставянето на администра-
тивната услуга;
ж) начини на заявяване на услугата;
з) информация за предоставяне на услугата 
по електронен път: нивото на предоставяне 
на услугата и интернет адрес, на който се 
предоставя;
и) срок на действие на документа/инди-
видуалния административен акт;
к) таксите или цените, основание за тях-
ното определяне и начините на плащане;
л) органа, осъществяващ контрол върху 
дейността на органа по предоставянето на 
услугата; 
м) реда, включително сроковете за обжал-
ване на действията на органа по предоста-
вянето на услугата.
12. Реда за подаване на предложения, 
сигнали и жалби.
13. Реда, по който се подават исканията 
за достъп до обществена информация, както 
и необходимите за това формуляри.
14. Основните нормативни актове, свърза-
ни с дейността на съответната администра-
ция, включително решенията на общинските 
съвети.
15. Проектите на нормативни актове, 
изготвяни от съответната административна 
структура.
16. Друга информация, предвидена в нор-
мативен акт.“;
б) досегашната т. 2 става раздел II.
§ 6. В Наредбата за регистрите на ин-
формационните обекти и на електронните 
услуги, приета с Постановление № 98 на 
Министерския съвет от 2008 г. (обн., ДВ, 
бр. 48 от 2008 г.; изм. и доп., бр. 58 и 102 от 
2010 г. и бр. 48 от 2013 г.), се правят следните 
изменения:
1. В чл. 30 думите „списъка с унифицира-
ните наименования на административните 
услуги“ и запетаята след тях се заличават.
2. Навсякъде думите „списъка с унифици-
раните наименования на административните 
услуги“ се заменят с „Регистъра на услугите“.
§ 7. Заповедите, издадени на основание 
на отменената Наредба за условията и реда 
за воденето, поддържането и ползването 
на Административния регистър, запазват 
действието си.
§ 8. (1) Новите обстоятелства, подлежащи 
на вписване по глави втора и трета от Наредба-
та за Административния регистър, се въвеждат  
в 3-месечен срок от влизането в сила на 
постановлението.
(2) Органът по назначаването осигурява 
техническа възможност за използване на 
Единната система за управление на човеш-
ките ресурси в държавната администрация и 
за въвеждане на информацията по глава пета 
от Наредбата за административния регистър.
Министър-председател:  
Бойко Борисов
За главен секретар на Министерския съвет:  
Веселин Даков
НАРЕДБА 
за Административния регистър
Г л а в а  п ъ р в а
ОБЩИ РАЗПОРЕДБИ
Чл. 1. С наредбата се определят обстоятел-
ствата, които се вписват в Административния 
регистър, условията и редът за воденето, 
поддържането и ползването му.
Чл. 2. (1) Административният регистър, 
наричан по-нататък „регистъра“, се поддържа 
от администрацията на Министерския съвет.
(2) Регистърът е електронна база от данни, 
поддържана чрез:
1. интегрираната информационна система 
на държавната администрация (ИИСДА); 
2. единната информационна система за 
управление на човешките ресурси в държав-
ната администрация (ЕИСУЧРДА).
(3) Интегрираната информационна систе-
ма на държавната администрация включва и 
данните от отчетите за административното 
обслужване и за състоянието на държавната 
администрация.
Чл. 3. (1) Администрацията на Министер-
ския съвет поддържа регистъра по начин, 
който осигурява:
1. информация за формиране и провеж-
дане на държавната политика в областта на 
държавната администрация;
2. свободен достъп до данните в публич-
ната част на регистъра;
3. еднократно попълване на едни и същи 
данни, които се използват многократно;